DS «Aalvik»

DS «Aalvik» var i perioden 1929–1962 en lokalrutebåt tilhørende Hardanger Sunnhordlandske Dampskipsselskap. Den var konstruert spesielt for å kombinere turistfart med føring av tyngre gods for tungindustrien i Hardanger. Dette gav båten et noe uvanlig utseende i HSDs flåte. I 1962 ble den solgt og ombygd til motordrevet fraktefartøy. Den var siden i fart på kysten under flere navn før den gikk ut av fart på slutten av syttitallet. Etter noen år med uvirksomhet sank den på grunt vann vei kai på Nord-Statland. Der ligger vraket fortsatt.

 DS «Aalvik» 
 Juli 1929: Levert fra AS Mjellem & Karlsen, Bergen (byggenr. 61) som lokalrutebåt «Aalvik» til Hardanger Sunnhordlandske Dampskipsselskap, Bergen. Kjenningsmål: 113,2’ x 20,6’ x 9,7’  Brt:245. Maskin: Triple Expansion dampmaskin BMV   39nhk. «Aalvik» var konstruert spesielt for å kombinere turistfart med føring av tyngre gods for tungindustrien i Hardanger.
 8. juli 1929: Gikk prøvetur. Deretter satt inn i turistfart på Sørfjorden og Hardanger om sommeren og ekspressruten Bergen-Odda om vinteren.
 Februar 1942: Kolliderte med HSDs lokalruteskip «Rosendal» nær Granvin. «Aalvik» fikk skade i skrog og dekk. Materialmangel kompliserte reparasjon.
 November 1943: «Aalvik» rant inn i hekken på mørklagt, tysk ubåt som lå på tverrs av leien ved Knarrevik.
 20. april 1944: «Aalvik» lå ved Holbergskaien i Bergen sammen med HSDs lokalruteskip «Stord» og «Ullensvang» da hollandsk fraktefartøy «Voorbode» lastet med dynamitt og fenghetter eksploderte ved Festningskaien på andre siden av Vågen. Store skader. Alt glass ombord, inkludert vasker og toalett knuste. Trebygningene like ved tok fyr, men det lyktes likevel kaptein Lund på «Ullensvang» og styrmann Fleten på «Stord» å ta båtene fra kai og i sikkerhet ut på fjorden med «Aalvik» på slep. «Aalvik» kom i fart igjen så snart mannskapslugarene var noenlunde reparert.

 MS «Bergum» 
 August 1962: Solgt til Kr. Dørheim / v. O. H. Meling, Stavanger. Ombygd til fraktefartøy ved Karmsund Verft & Mek. Verksted, Avaldsnes på Karmøy (verftet tilhørte O. H. Meling). Half-shelterdekker. Nye kjenningsmål: 120,5’ x 20,7’ x  9,7’  brt:189 / t.dwt:203. Motor montert: 3syl 2tev Brunvoll 220bhk (1957)
 Juni 1963: Levert og i fart som fraktefartøy «Bergum».

 MS «Askheim» 
 Mars 1964: Solgt til DS AS Audun / v. Jens Marcussen, Tvedestrand for kr.335 000. Omdøpt «Askheim».

 MS «Hamo» 
 Mai 1968: Solgt til P/r / v. Hans P. Berge, Bergen. Omdøpt «Hamo».
 Oktober 1968: Solgt til P/r / v. Lars L. Austnes, Haramsøy / reg. Bergen.
 September 1973: Solgt til P/r / v. Sverre Vindenes, Holmedal i Sunnfjord / reg. Bergen.
 Juli 1977: Solgt til Karl Totland, Tysnes / reg. Bergen. Ble etter hvert liggende uvirksom og forfalt noe.
 19xx: Solgt til ukjent eier med tanke på istandsetting for fraktfart igjen, men etter besiktigelse ved Statlandsverftet AS, Nord-Statland i Namdalseid fant man tilstanden å være slik at istandsettelse ble for dyrt. Eier ønsket da kjøpet hevet og en disputt med forrige eier oppsto. «Hamo» ble liggende ved verftet uten reparasjon.
 Februar 1982: Overtatt av Statlandsverftet AS, Nord-Statland i Namdalseid / reg. Bergen. Ble liggende på samme sted.
 Desember 1983: «Hamo» fikk slagside på grunn av mye snø og en åpen ventil kom ned til vannflaten, båten ble fylt med vann, sank og ble liggende med siden i vannskorpen og mastene ut fra kaien.
 19xx: Vraket forsøkt dratt ut på dypere vann av taubåt, men dette mislykkes.
 7. februar 2000: Slettet i norsk skipsregister som kondemnert. Vraket ligger der fortsatt.

 Kilder 
 www.skipet.no / Per Alsaker
 «Fjordabåten»  Dag Bakka jr.  1994 
 «Over Fjord og Fjell, HSD 1880–1980»  Bård Kolltveit  1980
 «Bergenske Fjordabåter»  Dag Bakka jr. for Bergens Tidende  1974
 Norsk Skipsfartshistorisk Selskaps blad «Skipet».
 Trygve Eriksen jr. arkiv

Kategori:Sjøfart i Vestland
Kategori:Bergen havn
Kategori:Hjemmeflåten
Kategori:Norske dampskip
Kategori:HSD-skip
Kategori:Skip fra 1929
Kategori:Mjellem & Karlsen
Kategori:Skip bygget ved Mjellem & Karlsen
Kategori:Artikler i sjøfart-prosjektet